
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μαθητικός διαγωνισμός - εκπαιδευτικό πρόγραμ¬ 
μα για τη διδασκαλία της Μνήμης του Ολοκαυτώ¬ 
ματος στην Ελλάδα. 

2 

Τροποποίηση της αριθμ. ΔΥΓ2/Γ.Π. οικ. 154949/ 
2010 υπουργικής απόφασης (ΦΕΚ 1918/Β /2010) 
«Όροι, προϋποθέσεις, όργανα και διαδικασία χο¬ 
ρήγησης αδειών σκοπιμότητας και αδειών λειτουρ¬ 
γίας για εγκατάσταση και λειτουργία συστημάτων 
ιοντιζουσών και μη ιοντιζουσών ακτινοβολιών», 
όπως έχει τροποποιηθεί με τις ΔΥΓ2/Γ.Π.οικ.40456/ 
24-4-2012 (ΦΕΚ Β'/ 1336/2012), ΓΠ/οικ92211/ 
4.10.2013, (ΦΕΚ Β72494/2013) υπουργικές αποφά¬ 
σεις και τις διατάξειςτου άρθρου 90του ν. 4310/2014. 

3 

Κηδεία του Γεωργίου Πάτσα με δημόσια δαπάνη. 

4 

Τροποποίηση απόφασης ανάθεσης αρμοδιοτή¬ 
των στον Υφυπουργό Μεταναστευτικής Πολιτι¬ 
κής, Ιωάννη Μπαλάφα. 

5 

Καθιέρωση με αμοιβή υπερωριακής, νυκτερινής 
και εξαιρέσιμων ημερών εργασίας του μόνιμου 
προσωπικού και του προσωπικού ιδιωτικού δι¬ 
καίου του Γενικού Νοσοκομείου Αθηνών «Λαϊκό» 
για το έτος 2018. 


ΑΠΟΦΑΣΕΙΣ 

Αριθμ. 42856/02 (1) 

Μαθητικός διαγωνισμός - εκπαιδευτικό πρό¬ 
γραμμα για τη διδασκαλία της Μνήμης του Ολο¬ 
καυτώματος στην Ελλάδα. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του ν. 1566/1985 «Δομή και λειτουργία της Πρω¬ 
τοβάθμιας και Δευτεροβάθμιας Εκπαίδευσης και άλλες 
διατάξεις» (ΦΕΚ 167 Α'), 

β. της παραγράφου 6 του άρθρου 2 του ν. 2986/2002 
«Οργάνωση των περιφερειακών υπηρεσιών της Πρω¬ 
τοβάθμιας και Δευτεροβάθμιας Εκπαίδευσης, αξιολό¬ 


γηση του εκπαιδευτικού έργου και των εκπαιδευτικών, 
επιμόρφωση των εκπαιδευτικών και άλλες διατάξεις» 
(ΦΕΚ 24 Α'), 

γ. του άρθρου 20 του ν. 3432/2006 «Δομή και λειτουρ¬ 
γία της Εκκλησιαστικής Εκπαίδευσης» (ΦΕΚ 14 Α'), 
δ. των περιπτώσεων: αα) και ββ) του εδαφίου α) της 
παραγράφου 3 του άρθρου 2, του εδαφίου α) του άρ¬ 
θρου 21 και του άρθρου 36 του ν. 3966/2011 «Θεσμικό 
πλαίσιο των Πρότυπων Πειραματικών Σχολείων, Ίδρυση 
Ινστιτούτου Εκπαιδευτικής Πολιτικής, Οργάνωση του 
Ινστιτούτου Τεχνολογίας Υπολογιστών και Εκδόσεων 
«ΔΙΟΦΑΝΤΟΣ» και λοιπές διατάξεις» (ΦΕΚ 118 Α'), 
ε. των άρθρων 1 και 6, του εδαφίου ι) της παραγράφου 
2 του άρθρου 42, καθώς και του άρθρου 43 του ν. 4186/ 
2013 «Αναδιάρθρωση της Δευτεροβάθμιας Εκπαίδευσης 
και λοιπές διατάξεις» (ΦΕΚ 193 Α'), 
στ. της παραγράφου 2 του άρθρου 3 του ν. 4310/2014 
«Έρευνα, Τεχνολογική Ανάπτυξη και Καινοτομία και άλ¬ 
λες διατάξεις» (ΦΕΚ 258 Α'), 
ζ.του π.δ. 18/2018 «Οργανισμός Υπουργείου Παιδείας, 
Έρευνας και Θρησκευμάτων» (ΦΕΚ 31 Α'), 
η. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210 Α'). 

2. Την αριθμ. Δ1/Φ.353.1./324/105657/8-10-2002 
υπουργική απόφαση«Καθορισμόςτων ειδικότερων κα¬ 
θηκόντων και αρμοδιοτήτων των προϊσταμένων των 
περιφερειακών υπηρεσιών πρωτοβάθμιας και δευτερο¬ 
βάθμιας εκπαίδευσης, των διευθυντών και υποδιευθυ¬ 
ντών των σχολικών μονάδων και Σ.Ε.Κ. και των συλλόγων 
των διδασκόντων» (ΦΕΚ 1340 Β'). 

3. Την αριθμ. 33120/ΓΔ4/28-2-2017 υπουργική από¬ 
φαση «Εκδρομές-Εκπαιδευτικές επισκέψεις μαθητών 
και μαθητριών Δημόσιων και Ιδιωτικών σχολείων Δευ¬ 
τεροβάθμιας Εκπαίδευσης εντός και εκτός της χώρας» 
(ΦΕΚ 681 Β'). 

4. Την αριθμ. 7/5-01-2015 απόφαση του Γενικού Γραμ¬ 
ματέα Θρησκευμάτων του ΥΠΑΙΘ «Σύσταση Κοινής 
Επιτροπής Εργασίας στο πλαίσιο του από 22-1-2014 
Μνημονίου Συνεργασίας μεταξύ της Γενικής Γραμμα¬ 
τείας Θρησκευμάτων ΥΠΑΙΘ και του Εβραϊκού Μουσείου 
Ελλάδος». 

5. Το από 22-1-2014 Μνημόνιο Συνεργασίας μεταξύ 
της Γενικής Γραμματείας Θρησκευμάτων του ΥΠΠΕΘ και 
του Εβραϊκού Μουσείου Ελλάδος. 

6. Την αριθμ. 47/01-12-2016 πράξη του Ινστιτούτου 
Εκπαιδευτικής Πολιτικής. 

7. Τις διατάξεις του άρθρου 90 του κώδικα νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο 1 του π.δ. 63/2005 (ΦΕΚ 98 Α'). 

8. Την αριθμ. πρωτ. Φ1/Α/590/81599/Β1 /16-5-2017 
Εισήγηση της Γενικής Διεύθυνσης Οικονομικών ΥΠΠΕΘ 
περί μη πρόκλησης επιπρόσθετης δαπάνης σε βάρος του 
τακτικού προϋπολογισμού του ΥΠΠΕΘ ή του κρατικού 
προϋπολογισμού. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

10. Την ανάγκη υλοποίησης εκπαιδευτικών δραστηρι¬ 
οτήτων για την καταπολέμηση της μισαλλοδοξίας, του 
ρατσισμού και του αντισημιτισμού, αποφασίζουμε: 

Άρθρο 1 
Γενικά 

1. Η Γενική Γραμματεία Θρησκευμάτων (ΓΓΘ) του 
Υπουργείου Παιδείας, Έρευνας και Θρησκευμάτων 
(ΥΠΠΕΘ), στο πλαίσιο του από 22-1-2014 Μνημονίου 
Συνεργασίας με το Εβραϊκό Μουσείο Ελλάδος (ΕΜΕ), το 
οποίο επισυνάπτεται στην παρούσα και αποτελεί ανα¬ 
πόσπαστο παράρτημα αυτής, δύναται να διοργανώνει, 
κατόπιν σχετικής εισήγησης του Ινστιτούτου Εκπαιδευ¬ 
τικής Πολιτικής (ΙΕΠ), ετήσιο μαθητικό διαγωνισμό δημι¬ 
ουργίας ψηφιακών οπτικοακουστικών έργων (ταινιών), 
με θεματολογία η οποία θα αφορά σε ιστορικές πτυχές 
του Ολοκαυτώματος, για συμμετοχή σε εκπαιδευτικό 
πρόγραμμα που περιλαμβάνει επίσκεψη στο «Κρατικό 
Μουσείο Άουσβιτς - Μπίρκεναου» στην Πολωνία. 

2. Ο διαγωνισμός απευθύνεται σε μαθητές/τριες των 
Α' και Β' τάξεων Λυκείου και δύναται να προκηρύσσεται 
είτε πανελλαδικά, είτε εντός των ορίων μίας ή περισσότε¬ 
ρων Διευθύνσεων Δευτεροβάθμιας Εκπαίδευσης (ΔΔΕ). 

3. Ειδικότερα ζητήματα που αφορούν ιδίως στο περιε¬ 
χόμενο και στους όρους του διαγωνισμού, στα στάδια 
υλοποίησης της διαδικασίας, στην πραγματοποίηση των 
προβλεπόμενων μετακινήσεων στο εσωτερικό και στο 
εξωτερικό αντιμετωπίζονται κατά περίπτωση και σύμ¬ 
φωνα με την κείμενη νομοθεσία, από το τμήμα Θρησκευ¬ 
τικών Ελευθεριών και Διαθρησκευτικών Σχέσεων της 
ΓΓΘ, κατόπιν πρότασης της Κοινής Επιτροπής Εργασίας 
(ΚΕΕ) του σημείου Β.1 του Μνημονίου της παραγράφου 1 
του παρόντος άρθρου. 

4. Το πρόγραμμα του ΕΜΕ στο οποίο δικαιούνται να 
συμμετάσχουν οι διακριθέντες στο διαγωνισμό συμπερι¬ 
λαμβάνει μετακινήσεις μαθητών και συνοδών-εκπαιδευ- 
τικών στο εσωτερικό και στο εξωτερικό και συγκεκριμέ¬ 
να: α) προπαρασκευαστική συνάντηση (σεμινάριο) που 
προηγείται της επίσκεψης στο εξωτερικό, β) εκπαιδευ¬ 
τική επίσκεψη στο «Κρατικό Μουσείο Άουσβιτς-Μπίρκε- 
ναου» στην Πολωνία και γ) απολογιστική συνάντηση που 
έπεται αυτής και στην οποία δύνανται να απονέμονται 
και οι τίτλοι διάκρισης στον διαγωνισμό. Η παρακολού¬ 
θηση των προπαρασκευαστικών και απολογιστικών συ¬ 
ναντήσεων του ΕΜΕ που πλαισιώνουν την εκπαιδευτική 
επίσκεψη στο εξωτερικό είναι υποχρεωτική για όσους 
συμμετάσχουν σε αυτήν. 


Άρθρο 2 

Προκήρυξη 

1. Το αργότερο μέχρι τα τέλη Νοεμβρίου κάθε σχολι¬ 
κού έτους, κατόπιν σχετικής εισήγησης του ΙΕΠ, εκδίδεται 
προκήρυξη από τη Γενική Διεύθυνση Σπουδών Πρωτο¬ 
βάθμιας και Δευτεροβάθμιας Εκπαίδευσης και τη Διεύ¬ 
θυνση Θρησκευτικής Εκπαίδευσης της ΓΓΘ, στην οποία 
ορίζονται οι ΔΔΕ που αφορά ο διαγωνισμός, το θέμα, οι 
όροι και οι προϋποθέσεις συμμετοχής, οι τεχνικές προ¬ 
διαγραφές των διαγωνιζόμενων έργων, τα κριτήρια και 
ο τρόπος αξιολόγησης, τα απαιτούμενα δικαιολογητικά, 
η προθεσμία υποβολής και η υπηρεσία παραλαβής των 
υποψηφιοτήτων, οι κατηγορίες διάκρισης και κάθε άλλη 
σχετική λεπτομέρεια. 

2. Η προκήρυξη διαβιβάζεται προς τις σχολικές μονά¬ 
δες στις οποίες αφορά ο διαγωνισμός μέσω των οικείων 
ΔΔΕ και παράλληλα αναρτάται και διαδικτυακά. 

3. Το ΥΠΠΕΘ για σπουδαίο λόγο και κατόπιν αιτιολογη¬ 
μένης πρότασης της ΚΕΕ της παραγράφου 3 του άρθρου 
1 της παρούσας, διατηρεί, κατά την απόλυτη κρίση του, 
το δικαίωμα ματαίωσης του διαγωνισμού, τροποποίησης 
των όρων του, μεταβολής της καταληκτικής προθεσμίας 
συμμετοχής καθώς και επέκτασης του διαγωνισμού σε 
περισσότερες ΔΔΕ, ενημερώνοντας σχετικά τους ενδια¬ 
φερομένους με κάθε πρόσφορο τρόπο. 

4. Η συμμετοχή στο διαγωνισμό είναι προαιρετική και 
συνεπάγεται την ανεπιφύλακτη αποδοχή των όρων του. 

Άρθρο 3 

Υποβολή έργων 

Για τη διευκόλυνση υποβολής του ψηφιακού υλικού 
και την περαιτέρω προβολή και εκπαιδευτική αξιοποίη¬ 
ση των διακριθέντων έργων, το τμήμα Θρησκευτικών 
Ελευθεριών και Διαθρησκευτικών Σχέσεων κατά την 
κρίση του και υπ' ευθύνη του, δύναται να χρησιμοποιεί 
σχετικές προσφορές δωρεάν παρεχόμενες διαδικτυακές 
υπηρεσίες, όπως α) «υπολογιστικού νέφους» (είουό) για 
την παραλαβή, αποθήκευση και διακίνηση ψηφιακού 
υλικού και β) προβολής οπτικοακουστικού περιεχομέ¬ 
νου, δημιουργώντας και διατηρώντας αντίστοιχους δι- 
αδικτυακούς λογαριασμούς χρήστη. 

Άρθρο 4 

Επιτροπή Αξιολόγησης 

1. Τα έργα των έγκυρων υποψηφιοτήτων αξιολο¬ 
γούνται, σύμφωνα με τα οριζόμενα στην προκήρυξη 
κριτήρια, από άμισθη Επιτροπή Αξιολόγησης, που συ¬ 
γκροτείται για το σκοπό αυτό με απόφαση του Γενικού 
Γραμματέα Θρησκευμάτων, κατόπιν πρότασης της ΚΕΕ 
της παραγράφου 3 του άρθρου 1 της παρούσας. 

2. Η Επιτροπή επιλέγει τα έργα των οποίων οι δημιουρ¬ 
γοί δικαιούνται να συμμετάσχουν στο πρόγραμμα της 
παρ. 4 του άρθρου 1, τον αριθμό και τη σειρά κατάταξης 
επιλαχόντων και αποφασίζει για κάθε σχετικό θέμα. Τα 
πρακτικά συνεδριάσεων υποβάλλονται αμελλητί στο 
τμήμα Θρησκευτικών Ελευθεριών και Διαθρησκευτι¬ 
κών Σχέσεων. 

Άρθρο 5 

Προϋποθέσεις συμμετοχής διακριθέντων 
μαθητών στο εκπαιδευτικό πρόγραμμα 

1. Το τμήμα Θρησκευτικών Ελευθεριών και Διαθρη- 
σκευτικών Σχέσεων ενημερώνει εγγράφως τις ενδιαφε- 
ρόμενες σχολικές μονάδες αναφορικά με: α) τους διακρι- 
θέντες μαθητές β) τους επιλαχόντες, γ) τις ημερομηνίες 
και το αναλυτικό πρόγραμμα των μετακινήσεων, δ) την 
κατανομή των μετακινούμενων μαθητών σε περισσότε¬ 
ρες διασχολικές ομάδες, εφόσον αυτή κρίνεται απαραί¬ 
τητη για την καλύτερη διεξαγωγή του προγράμματος, 
ε) τους συνοδούς εκπαιδευτικούς και τους αναπληρωτές 
τους, τους αρχηγούς και στ) κάθε άλλο συναφές θέμα. 

2. Εν συνεχεία, οι διακριθέντες μαθητές, κατόπιν υπεύ¬ 
θυνης δήλωσης των γονέων/κηδεμόνων τους, καθώς και 
οι οικείοι εκπαιδευτικοί ενημερώνουν ρητά το τμήμα 
Θρησκευτικών Ελευθεριών και Διαθρησκευτικων Σχέ¬ 
σεων για τη συμμετοχή τους σε όλες τις προβλεπόμενες 
μετακινήσεις εσωτερικού και εξωτερικού του εκπαιδευ¬ 
τικού προγράμματος. 

3. Στο προπαρασκευαστικό σεμινάριο και στην απο¬ 
λογιστική συνάντηση της παραγράφου 4 του άρθρου 1 
συμμετέχουν όλοι ανεξαιρέτως οι διακριθέντες μαθητές 
καθώς και οι επιβλέποντες εκπαιδευτικοί. Δύνανται δε να 
συμμετάσχουν, εφόσον το επιθυμούν, και γονείς/κηδε¬ 
μόνες διακριθέντων μαθητών, με την προϋπόθεση της 
προηγούμενης ενημέρωσης της αρμόδιας υπηρεσίας. 
Για την παρακολούθηση της προπαρασκευαστικής και 
απολογιστικής συνάντησηςτου ΕΜΕ, καθήκοντα συνοδών 
εκπαιδευτικών αναλαμβάνουν οι επιβλέποντες εκάστης 
συμμετοχής. Σε περίπτωση αδυναμίας μετακίνησης επι- 
βλέποντος εκπαιδευτικού, τη συνοδεία των μαθητών ανα¬ 
λαμβάνουν οι λοιποί επιβλέποντες εκπαιδευτικοί της οικεί¬ 


ας Διεύθυνσης Δευτεροβάθμιας Εκπαίδευσης σύμφωνα με 
τα οριζόμενα στην παρ. 3 του άρθρου 9 της αριθμ. 33120/ 
ΓΔ4/28-2-2017 υπουργική απόφαση (ΦΕΚ681 Β'). 

4. Στις μετακινήσεις της περ. β) της παρ. 4 του άρθρου 1, 
η υπηρεσία μεριμνά ώστε να αναλαμβάνουν τη συνοδεία 
εκάστης διασχολικής ομάδας επιβλέποντες εκπαιδευ¬ 
τικοί, μόνιμοι ή αναπληρωτές πλήρους ωραρίου, κατά 
προτεραιότητα από σχολικές μονάδες της περιφέρειας 
και, ει δυνατόν, από κάθε συμμετέχουσα Δ.Δ.Ε.. Προς 
τούτο, συνεκτιμώνται υποχρεωτικά η επιμόρφωση σε 
σεμινάρια του ΕΜΕ, του Υθά νθεΗθίτι και σε λοιπά σεμινά¬ 
ρια υπό την Αιγίδα του ΥΠ.Π.Ε.Θ. για τη διδασκαλία του 
Ολοκαυτώματος, καθώς και το πλήθος των διακριθέντων 
μαθητών εκάστης σχολικής μονάδας. Επί ομοίων περι¬ 
πτώσεων, καλείται ο εκπαιδευτικός που έχει συνοδεύσει 
τις λιγότερες φορές στο παρελθόν. 

5. Εφόσον συμπεριλαμβάνεται μεταξύ των συνοδών 
και εκπαιδευτικός που έχει συνοδεύσει ξανά σε προη¬ 
γούμενη εκπαιδευτική επίσκεψη στο Άουσβιτς, ορίζεται 
υποχρεωτικά αρχηγός της εκδρομής, σε διαφορετική 
περίπτωση ορίζεται αρχηγός σύμφωνα με την κείμενη 
νομοθεσία. 

6. Συνοδοί οι οποίοι αδυνατούν να συμμετάσχουν, 
οφείλουν να το γνωστοποιήσουν αμελλητί στο Διευθυ¬ 
ντή της οικείας σχολικής μονάδας, ο οποίος ενημερώνει 
άμεσα το τμήμα Θρησκευτικών Ελευθεριών και Διαθρη- 
σκευτικών Σχέσεων. 

7. Οι συνοδοί εκπαιδευτικοί βρίσκονται σε διατεταγ¬ 
μένη υπηρεσία, καθ’ όλη τη διάρκεια των μετακινήσεων 
τόσο στο εσωτερικό όσο και στο εξωτερικό. 

Άρθρο 6 

Προσαρτάται και αποτελεί αναπόσπαστο τμήμα της 
παρούσας το κάτωθι παράρτημα: 

Υ.ΠΑΙ.Θ.Π.Α. 


ΓΕΝΙΚΗ ΓΡΑΜΜΑΤΕΙΑ 
ΘΡΗΣΚΕΥΜΑΤΩΝ 


ΜΝΗΜΟΝΙΟ ΣΥΝΕΡΓΑΣΙΑΣ Α ρ )Θ . ηΡΩΤ .... ΔΔ6 

ΠΑΡΕΛΗΦΘΗ... 



ΜΕΤΑΞΥ 


ΤΗΣ ΓΕΝΙΚΗΣ ΓΡΑΜΜΑΤΕΙΑΣ ΘΡΗΣΚΕΥΜΑΤΩΝ ΤΟΥ 
ΥΠΟΥΡΓΕΙΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


ΚΑΙ ΤΟΥ 


ΕΒΡΑΪΚΟΥ ΜΟΥΣΕΙΟΥ ΕΛΛΑΔΟΣ 


Στο Μαρούσι, σήμερα σας 


#/Μ: 


• Η Γενική Γραμματεία Θρησκευμάτων του Υπουργείου Παιδείας και 
Θρησκευμάτων, νομίμως εκπροσωπούμενη από χον Γενικό Γραμματέα 
Θρησκευμάτων κ. Γεώργιο Καλαντζή 


και, 


• Το Ν.Π.Ι.Δ. με την επωνυμία «Εβραϊκά Μουσείο Ελλάδος» που εδρεύει στην Αθήνα 
και εκπροσωπείται νόμιμα από τον Πρόεδρο του Δ.Σ κ. Σαμουήλ (Μάκη) Μάτσα 


οι οποίοι θα καλούνται εφεξής *τα μέρη», 


προχώρησαν στη σύναψη του παρακάτω Μνημονίου Συνεργασίας με: 


Α. Αντικείμενο 

Αντικείμενο του παρόντος αποτελεί η προαγωγή της συνεργασίας μεταξύ των 
συμβαλλόμενων μερών σε θέματα που αφορούν την εβραϊκή θρησκεία, την ιστορία του 
Ελληνικού Εβραϊσμού, τις πολιτισμικές παραδόσεις του και την διατήρησή τους, την 
γενικότερη προσφορά του στην ευρύτερη ελληνική κοινωνία και στους αγώνες του 
Ελληνικού Έθνους, στην διατήρηση της μνήμης του Ολοκαυτώματος και στην 
καταπολέμηση του αντισημιτισμού και του ρατσισμού, στην επιμόρφωση εκπαιδευτικών 
πάνω στη διδασκαλία για το Ολοκαύτωμα στα ελληνικά σχολεία, σε δράσεις που 
προάγουν την ευρύτερη ευαισθητοποίηση τον πολιτών στα ζητήματα αυτά, καθώς και η 
παροχή από μέρους του Εβραϊκού Μουσείου Ελλάδος, επιστημονικής-συμβουλευτικής 
υποστήριξης στη Γενική Γραμματεία Θρησκευμάτων, σε θέματα που άπτονται των 
ερευνητικών κατευθύνσεων και εν γένει προγραμμάτων ή δυνατοτήτων του Εβραϊκού 
Μουσείου Ελλάδος. 

Β. Περιεχόμενο δεσμεύσεων 

1. Προς το σκοπό εξειδίκευσης των δικαιωμάτων, υποχρεώσεων, καθηκόντων και λοιπών 
αρμοδιοτήτων των μερών θα συσταθεί κοινή επιτροπή εργασίας, η οποία θα μελετήσει 
εκ του σύνεγγυς τα δεδομένα και θα προσδιορίσει περαιτέρω το περιεχόμενο του 
αντικειμένου του παρόντος. Ειδικότερα, θα προσδιορισθούν οι επιμέρους ενέργειες ή 

ΠΑΡΑΡΤΗΜΑ 


εργασίες που απαιτούνται για την υλοποίηση κοινών δράσεων όπως αυτές 
προσδιορίζονται στο σημείο Α. του παρόντος, η κατανομή της διεκπεραίωσης αυτών, το 
χρονοδιάγραμμα υλοποίησης, καθώς και το ακριβές περιεχόμενο των παραδοτέων από 
πλευράς του Εβραϊκού Μουσείου Ελλάδος στη Γενική Γραμματεία Θρησκευμάτων. 

2. Οποιαδήποτε δαπάνη προκόψει στο πλαίσιο λειτουργίας της εν λόγω επιτροπής 
βαρύνει το κάθε μέρος αποκλειστικά. 

3. Το Εβραϊκό Μουσείο Ελλάδος δεν θα αξιώσει από τη Γενική Γραμματεία 
Θρησκευμάτων οποιαδήποτε αμοιβή ή αποζημίωση για τη συμμετοχή του στην 
επιτροπή. 

4. Ομοίως και ο Γενικός Γραμματέας Θρησκευμάτων ή τα στελέχη της Γενικής 
Γραμματείας ή της Γενικής Διεύθυνσης Θρησκευμάτων δεν θα αξιώσουν από το 
Εβραϊκό Μουσείο Ελλάδος οποιαδήποτε αμοιβή ή αποζημίωση για τη συμμετοχή τους 
στην επιτροπή. 

5. Τα δύο μέρη και οι κάθε είδους συνεργάτες τους οφείλουν να τηρούν καθήκον 
εχεμύθειας και να λαμβάνουν όλα τα αναγκαία μέτρα για τη διασφάλιση του 
απορρήτου των πληροφοριών, εγγράφων και κάθε άλλων σχετικών υλικών οιασδήποτε 
μορφής (πχ γραπτό, ηλεκτρονικά αρχεία κλπ). 

Γ. Πλαίσιο Συνεργασίας 

Η «κοινή επιτροπή» που θα συσταθεί (βάση το σημείου Β. 1 του παρόντος Μνημονίου) θα 
εντοπίσει και θα εξειδικεύσετ τα δυνητικά πεδία συνεργασίας και θα προτείνει τη μορφή 
και το περιεχόμενο που θα λάβει η μεταξύ των συμβαλλομένων μερών συνεργασία (π.χ 
Συνέδρια, Σεμινάρια, Ημερίδες, Έρευνες, Μελέτες, Μνημόνια, Κατάρτιση και 
Εκπαίδευση, Εκδόσεις κλπ). 

Δ. Εγγυήσεις 

Η ως άνω επιτροπή θα εποπτεύει την τήρηση των όρων του παρόντος, όπως αυτοί θα 
εξειδικευθούν περαιτέρω. 

Ε. Τροποποίηση ή Λύση του Παρόντος 

Τροποποίηση του παρόντος μνημονίου μπορεί να επέλθει μόνο με έγγραφη συμφωνία των 
δύο μερών. 

Λύση του παρόντος μνημονίου μπορεί να επέλθει οποτεδήποτε ακόμα και μονομερώς και 
θα αποδεικνύεται από σχετικό έγγραφο. 

Στ. Επίμετρο 

Το παρόν τίθεται σε ισχύ με την υπογραφή του από τους εκπροσώπους των μερών. 

Άρθρο 7 

Η ισχύς της παρούσας απόφασης αρχίζει από το σχο¬ 
λικό έτος 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Μαρτίου 2018 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ.ΔΙ(δ)/ ΓΠοικ.2 2104 (2) 

Τροποποίηση της αριθμ. ΔΥΓ2/Γ.Π. οικ. 154949/ 
2010 υπουργικής απόφασης (ΦΕΚ 1918/Β7 
2010) «Όροι, προϋποθέσεις, όργανα και διαδικα¬ 
σία χορήγησης αδειών σκοπιμότητας και αδειών 
λειτουργίας για εγκατάσταση και λειτουργία συ¬ 
στημάτων ιοντιζουσών και μη ιοντιζουσών ακτι¬ 
νοβολιών», όπως έχει τροποποιηθεί με τις ΔΥΓ2/ 
Γ.Π.οικ.40456/24-4-2012 (ΦΕΚ Β'/ 1336/2012), 
ΓΠ/οικ92211/4.10.2013, (ΦΕΚ Β72494/2013) 
υπουργικές αποφάσεις και τις διατάξεις του άρ¬ 
θρου 90 του ν. 4310/2014. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 23 του ν. 3868/2010 «Ανα¬ 
βάθμιση του Εθνικού Συστήματος Υγείας και Λοιπές Δι¬ 
ατάξεις αρμοδιότητας του Υπουργείου Υγείας και Κοι¬ 
νωνικής Αλληλεγγύης» (Α' 129). 

2. Τις διατάξεις του ν.δ. 181/1974 «Περί προστασίας 
εξ ιοντιζουσών ακτινοβολιών» (Α' 347) και ιδίως του 
άρθρου 4, όπως ισχύει. 

3. Την αριθμ. 1014 (ΦΟΡ) 94 κοινή υπουργική απόφαση 
«Έγκριση Κανονισμών Ακτινοπροστασίας» (Β' 216). 

4. Τις διατάξεις του ν. 3370/2005 «Οργάνωση και λει¬ 
τουργία των Υπηρεσιών Δημόσιας Υγείας και λοιπές δια¬ 
τάξεις» (Α' 176) και του ν. 3172/2003 (Α' 197). 

5. Το π.δ. 121/2017 «Οργανισμός του Υπουργείου Υγεί¬ 
ας», (ΦΕΚ Α' 148). 

6. Το π.δ. 470/1983 «Μεταβίβαση αρμοδιοτήτων του 
Υπουργού Υγείας και Πρόνοιας στους Νομάρχες» (ΦΕΚ 
Β' 179). 

7. Την αριθμ. ΔΥΓ2/Γ.Π.οικ. 154949/10-12-2010 υπουρ¬ 
γική απόφαση (Β' 1918) «Όροι και προϋποθέσεις, όρ¬ 
γανα και διαδικασία χορήγησης αδειών σκοπιμότητας 
και αδειών λειτουργίας για εγκατάσταση και λειτουργία 
μηχανημάτων», όπως ισχύει. 

8. Τις διατάξεις του ν. 4310/2014 (Α' 258) «Έρευνα, τε¬ 
χνολογική Ανάπτυξη και καινοτομία και άλλες διατάξεις». 

9. Τις διατάξεις του άρθρου 35 του ν. 4316/2014 
(Α' 270) «Ιδρυση παρατηρητηρίου άνοιας, βελτίωση 
περιγεννητικής φροντίδας, ρυθμίσεις θεμάτων αρμοδι¬ 
ότητας Υπουργείου Υγείας και άλλες διατάξεις». 

10. Το πρακτικό της 291 ης Συνεδρίασης (11.5.2017) 
της Επιτροπής Ιοντιζουσών και Μη Ιοντιζουσών Ακτι¬ 
νοβολιών. 


11. Το αριθμ. 1041/13.3.2018 Υπηρεσιακό Σημείωμα 
του Γραφείου Υπουργού. 

12. Την ανάγκη προστασίας της δημόσιας υγείας και 
του περιβάλλοντος γενικότερα από ιοντίζουσες και μη 
ιοντίζουσες ακτινοβολίες. 

13. Την αριθμ. Β1 α/21755/14.3.2018 εισήγηση της Γεν. 
Δ/νσης Οικονομικών Υπηρεσιών του Υπουργείου Υγείας 
ότι από το περιεχόμενο της παρούσης υπουργικής από¬ 
φασης, δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Τροποποιήσεις 

1. Το άρθρο 1 της αριθμ. ΔΥΓ2/Γ.Π.οικ. 154949/ 
10-12-2010 υπουργικής απόφασης (Β' 1918), αντικαθί¬ 
σταται ως ακολούθως: 

«Άρθρο 1 

Σκοπός 

Σκοπός της παρούσας απόφασης είναι ο καθορισμός 
των όρων, των προϋποθέσεων, των οργάνων και της δια¬ 
δικασίας χορήγησης άδειας σκοπιμότητας, η οποία είναι 
αναγκαία προϋπόθεση για την έκδοση ειδικής άδειας 
λειτουργίας, καθώς και η ρύθμιση θεμάτων σχετικών 
με την άδεια λειτουργίας, που δεν ρυθμίζονται από τον 
ν. 4310/2014 (Α' 270)». 

2. Η παράγραφος 2 του άρθρου 2 της αριθμ. ΔΥΓ2/ 
Γ.Π.οικ. 154949/10-12-2010 υπουργικής απόφασης (Β' 
1918), όπως έχει τροποποιηθεί και ισχύει, αντικαθίσταται 
ως ακολούθως: 

«2. Η άδεια σκοπιμότητας χορηγείται εφάπαξ προ- 
κειμένου να επιτραπεί η ίδρυση ενός εργαστηρίου 
ιοντιζουσών ή μη ιοντιζουσών ακτινοβολιών, μέσα σε 
χωροταξικά πλαίσια ενός συγκεκριμένου αριθμού και 
είδους συστημάτων, με σκοπό την ακτινοπροστασία 
του περιβάλλοντος και γενικότερα την προάσπιση της 
Δημόσιας Υγείας. 

Η άδεια σκοπιμότητας για κάθε είδος συστήματος 
χορηγείται στο φυσικό ή νομικό πρόσωπο που την αι- 
τήθηκε με διάρκεια ισχύος σύμφωνα με το άρθρο 11 
της παρούσας». 

3. Η παράγραφος 3 του άρθρου 2 της αριθμ. ΔΥΓ2/ 
Γ.Π.οικ. 154949/10-12-2010 υπουργικής απόφασης 
(Β' 1918), αντικαθίσταται ως ακολούθως: 

«3. Εξαιρούνται της εφαρμογής των κριτηρίων του 
άρθρου 7 και 9 της παρούσας τα Νοσοκομεία που ανή¬ 
κουν στο Ε.Σ.Υ., οι Δημόσιες Μονάδες Πρωτοβάθμιας 
Φροντίδας Υγείας, τα Πανεπιστημιακά Νοσοκομεία και 
τα Νοσοκομεία των ενόπλων δυνάμεων για λόγους εξυ¬ 
πηρέτησης του δημοσίου συμφέροντος». 

4. Το άρθρο 7 της αριθμ. ΔΥΓ2/Γ.Π.οικ. 154949/ 
10-12-2010 υπουργικής απόφασης (Β' 1918), αντικαθί¬ 
σταται ως ακολούθως: 

«Άρθρο 7 

Κριτήρια έγκρισης άδειας σκοπιμότητας 

Η άδεια σκοπιμότητας χορηγείται από τον οικείο Περι¬ 
φερειάρχη με γνώμονατην εξυπηρέτηση του δημόσιου 

συμφέροντος, μετά από σύμφωνη και αιτιολογημένη 
γνώμη της Επιτροπής Ιοντιζουσών και Μη Ιοντιζουσών 
Ακτινοβολιών, η οποία θα βασίζεται στα παρακάτω κρι¬ 
τήρια: 

1. Την πληθυσμιακή κάλυψη, όπως αναλυτικά περι- 
γράφεται στο άρθρο 9 της παρούσας. Το κριτήριο αυτό 
εξετάζεται κατά προτεραιότητα. Ισχύει για όλα τα συ¬ 
στήματα που υπάγονται στις διατάξεις της παρούσας. 
Εξαίρεση ισχύει κατά τα οριζόμενα στο άρθρο 10 της 
παρούσας καθώς και για τις κλινικές που έχουν αναπτύξει 
και λειτουργούν πλήρη παθολογικά και χειρουργικά τμή¬ 
ματα όπως αυτό προκύπτει από την άδεια λειτουργίας 
της κλινικής, η οποία πρέπει να περιλαμβάνεται στον 
υποβληθέντα φάκελο. 

2. Τη βιωσιμότητα του φορέα με βάση τις τεχνολογικές 
και κλινικές δυνατότητες των μηχανημάτων σε συνδυ¬ 
ασμό με το προτεινόμενο υπό του αιτούντος επιχειρη¬ 
ματικό σχέδιο. 

3. Την επάρκεια των προτεινόμενων υποδομών (κτη¬ 
ριακών, μηχανολογικών κ.λπ.) κατάλληλα τεκμηριωμένη. 

4. Την ποιότητα του προτεινόμενου εξοπλισμού, εξε¬ 
ταζόμενη τόσο σε απόλυτα μεγέθη, όσο και σε σύγκριση 
με άλλους υποψηφίους. Ο προτεινόμενος εξοπλισμός 
πρέπει να ευρίσκεται σε γραμμή παραγωγής κατά το 
χρόνο της αίτησης, ή/ και με πιστοποιημένη κάλυψη με 
ανταλλακτικά για τα επόμενα δέκα (10) έτη. 

5. Την επιστημονική επάρκεια, που τεκμαίρεται από 
την εκπαίδευση και την εμπειρία του ιατρικού, του λοι¬ 
πού επιστημονικού και του παράίατρικού προσωπικού. 

6. Τις κλινικές και τεχνολογικές δυνατότητες των λει- 
το υργούντων μηχανημάτων, στον δημόσιο και ιδιωτι¬ 
κό τομέα, στην περιοχή εγκατάστασης του αιτούμενου 
συστήματος. Στην περίπτωση των συστημάτων ακτινο¬ 
θεραπείας θα δίνεται προτεραιότητα σε αιτήματα για 
χορήγηση άδειας σκοπιμότητας ταυτόχρονης εγκατά¬ 
στασης δύο (2) ακτινοθεραπευτικών συστημάτων από 
τον αιτούντα φορέα. 

7. Εάν υφίστανται προς αξιολόγηση περισσότερα του 
ενός αιτήματα χορήγησης άδειας σκοπιμότητας εγκατά¬ 
στασης εξοπλισμού του ίδιου τύπου που υποβλήθηκαν 
στην ίδια Περιφέρεια και για τις οποίες πληρούνται οι 
προϋποθέσεις της παρούσας υπουργικής απόφασης, 
αλλά δεν είναι δυνατόν να εγκριθούν όλα ενόψει εφαρ- 
μογήςτου κριτηρίουτου άρθρου 9, άδεια σκοπιμότητας 
χορηγείται κατά προτεραιότητα στους αιτούντες οι οποί¬ 
οι δεν διαθέτουν σε ισχύ ή δεν έχουν υλοποιήσει ήδη σε 
όλη την Επικράτεια άδεια σκοπιμότητας εγκατάστασης 
εξοπλισμού του τύπου που αιτούνται. Για το σκοπό αυτό 
οι αιτούντες υποβάλλουν σχετική υπεύθυνη δήλωση. 
Κατά τα λοιπά, η άδεια σκοπιμότητας χορηγείται κατά 
προτεραιότητα, με βάση το χρόνο υποβολής του αιτήμα¬ 
τος στην αρμόδια Υπηρεσία της Περιφέρειας ή Περιφε¬ 
ρειακής Ενότητας κατά τα οριζόμενα στην παράγραφο 
7 του άρθρου 4.». 

5. Μετά το άρθρο 8 της αριθμ. ΔΥΓ2/Γ.Π.οικ. 154949/ 
10-12-2010 υπουργικής απόφασης (ΦΕΚ Β' 1918) προ¬ 
στίθεται άρθρο 9 ως ακολούθως: 


«Άρθρο 9 

Κριτήριο πληθυσμιακής κάλυψης 

1. Ως πληθυσμιακή κάλυψη ορίζεται ο πληθυσμός στον 
οποίο αντιστοιχεί κάθε είδος συστήματος. Ως πληθυ- 
σμιακή μονάδα λαμβάνονται οι Δήμοι στις περιπτώσεις 
αριθμ. (α) έως (η) της παρ. 3 του παρόντος άρθρου και 
στην περίπτωση (θ) της παρ. 3 του παρόντος άρθρου οι 
Περιφερειακές Ενότητες του ν. 3852/2010 (ΦΕΚ Α' 87). 
Κατ' εξαίρεση, στις Περιφέρειες Κεντρικής Μακεδονίας 
και Αττικής για όλες τις περιπτώσεις των μηχανημάτων 
πληθυσμιακή μονάδα αποτελεί η Περιφερειακή Ενότητα. 

2. Η πληθυσμιακή κάλυψη καθορίζεται από τα στοι¬ 
χεία πληθυσμού των Δήμων και των Περιφερειακών 
Ενοτήτων που βασίζονται στην τελευταία απογραφή 
της Ελληνικής Στατιστικής Αρχής. Για την κάλυψη του 
κριτηρίου προσμετρούνται, πέραν του ιδιωτικού τομέα 
και τα συστήματα που ήδη λειτουργούν στα νοσοκομεία 
που ανήκουν στο Ε.Σ.Υ., στα Πανεπιστημιακά Νοσοκο¬ 
μεία και στα νοσοκομεία των Ενόπλων Δυνάμεων και στις 
Δημόσιες Μονάδες Πρωτοβάθμιας Φροντίδας Υγείας. 

3. Ειδικότερα ο πληθυσμός, στον οποίο αντιστοιχεί 
κάθε είδος συστήματος, ορίζεται ως εξής: 

α) για συστήματα-ακτινογράφησης ή ακτινοσκόπησης: 
ένα (1) μηχάνημα για κάθε 3.000 κατοίκους, 
β) για ορθοπαντογράφους: ένα (1) μηχάνημα για κάθε 
3.000 κατοίκους, 

γ) για συστήματα υπολογιστικής αξονικής τομογρα¬ 
φίας κωνικής δέσμης για οδοντιατρικές εφαρμογές ΩΒ(ΙΤ: 
ένα (1) μηχάνημα για κάθε 20.000 κατοίκους, 
δ) για τα συστήματα ψηφιακής ΩΒ ή ΩΒ μαστογραφίας: 
ένα (1) μηχάνημα για κάθε 10.000 κατοίκους, 
ε) για συστήματα οστεοπυκνομετρίας: ένα (1) μηχά¬ 
νημα για κάθε 10.000 κατοίκους, 
στ) για συστήματα αξονικών τομογράφων: ένα (1) μη¬ 
χάνημα για κάθε 30.000 κατοίκους, 
ζ) για συστήματα μαγνητικών τομογράφων: ένα (1) 
μηχάνημα για κάθε 40.000 κατοίκους, 
η) για συστήματα γ- εθπηθΓΒ: ένα (1) μηχάνημα για κάθε 
30.000 κατοίκους, 

θ) για συστήματα ποζιτρονιακής και υπολογιστικής το¬ 
μογραφίας (ΡΕΤ-ΩΤ): ένα (1) μηχάνημα για κάθε 750.000 
κατοίκους. 

4. Αιτήματα που υποβάλλονται στο πλαίσιο χορήγησης 
άδειας σκοπιμότητας για την εγκατάσταση συστημάτων 
που υπάγονται στις διατάξεις της παρούσας απόφασης 
αξιολογούνται από τις κατά τόπους αρμόδιες Υπηρεσί¬ 
ες Δημόσιας υγείας των Περιφερειών/Περιφερειακών 
Ενοτήτων ως προς την ικανοποίηση του κριτηρίου πλη- 
θυσμιακής κάλυψης, με βάση τα δεδομένα της πιο πρό¬ 
σφατης απογραφής καθώς και τα διαθέσιμα στοιχεία της 
Ελληνικής Επιτροπής Ατομικής Ενέργειας (ΕΕΑΕ). Εφόσον 
ικανοποιείται το εν λόγω κριτήριο τα αιτήματα διαβιβά¬ 
ζονται στο Υπουργείο Υγείας προκειμένου να τεθούν 
υπόψη της Επιτροπής Ιοντιζουσών και Μη Ιοντιζουσών 
Ακτινοβολιών.». 

6. Το άρθρο 11 της αριθμ. ΔΥΓ2/Γ.Π.οικ. 154949/ 
10-12-2010 υπουργικής απόφασης (Β' 1918), αντικαθί¬ 
σταται ως ακολούθως: 

«Άρθρο 11 

Ισχύς άδειας σκοπιμότητας 

Η άδεια σκοπιμότητας ισχύει για δώδεκα (12) μήνες 
από την έκδοσή της. Οι ενδιαφερόμενοι υποβάλλουν 
αίτηση στην ΕΕΑΕ για χορήγηση της ειδικής άδειας λει¬ 
τουργίας εντός του χρονικού διαστήματος ισχύος της 
άδειας σκοπιμότητας. 

Για την αλλαγή έδρας εντός της ίδιας πληθυσμιακής 
μονάδας, (όπως αυτή ορίζεται στηνπαρ. 1 του άρθρου 9), 
συστήματος με άδεια σκοπιμότητας σε ισχύ απαιτείται η 
τροποποίηση της άδειας σκοπιμότητας. Για το λόγο αυτό 
υποβάλλεται σχετική αίτηση στην αρμόδια Υπηρεσία της 
οικείας Περιφέρειας/Περιφερειακής Ενότητας η οποία 
την διαβιβάζει άμεσα στο Υπουργείο Υγείας. 

Η Ειδική Επιτροπή Ιοντιζουσών και μη Ιοντιζουσών 
Ακτινοβολιών εξετάζει κατά προτεραιότητα τις σχετικές 
αιτήσεις για αλλαγή της έδρας εντός της ίδιας πληθυ- 
σμιακής μονάδας συστημάτων με άδεια σκοπιμότητας 
σε ισχύ. 

Η άδεια σκοπιμότητας μετά από αλλαγή έδρας χο¬ 
ρηγείται για την υπόλοιπη διάρκεια ισχύος της αρχικής 
άδειας σκοπιμότητας.». 

7. Το άρθρο 17 της αριθμ. ΔΥΓ2/Γ.Π.οικ. 154949/ 
10-12-2010 υπουργικής απόφασης (Β' 1918), αντικαθί¬ 
σταται ως ακολούθως: 

«Άρθρο 17 

Μετεγκατάσταση συστημάτων 

1. Για τη μετεγκατάσταση συστήματος με ειδική άδεια 
λειτουργίας σε ισχύ, εντός της ίδιας πληθυσμιακής μο¬ 
νάδας (όπως αυτή ορίζεται στην παρ. 1 του άρθρου 9), 
απαιτείται η έκδοση νέας ειδικής άδειας λειτουργίας από 
την αρμόδια αρχή, χωρίς να απαιτείται εκ νέου η γνω¬ 
μοδότηση της Ειδικής Επιτροπής Ιοντιζουσών και Μη 
Ιοντιζουσών Ακτινοβολιών. Στην περίπτωση αυτή η νέα 
ειδική άδεια λειτουργίας χορηγείται για την υπόλοιπη 
διάρκεια της ισχύος της αρχικής άδειας. 

2. Για τη μετεγκατάσταση συστήματος με ειδική άδεια 
λειτουργίας σε ισχύ, εκτός της ίδιας πληθυσμιακής μο¬ 
νάδας (όπως αυτή ορίζεται στην παρ. 1 του άρθρου 9), 
απαιτείται η έκδοση νέας άδειας σκοπιμότητας. Για τη 
χορήγηση της εν λόγω άδειας σκοπιμότητας εφαρμόζο¬ 
νται οι διατάξεις των άρθρων 7 και 9 ανωτέρω.». 

Άρθρο 2 

Εκκρεμείς αιτήσεις για νέα άδεια σκοπιμότητας, σε 
οποιοδήποτε στάδιο, κατά την ημέρα δημοσίευσης της 
παρούσας απόφασης επανεξετάζονται με τις διατάξεις 
της παρούσας σύμφωνα με την παρ. 1 του άρθρου 261 
του ν. 4512/2018 (Α'5). 

Άρθρο 3 

Έναρξη ισχύος 

Η ισχύς της απόφασης αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2018 

Ο Υπουργός 

ΑΝΔΡΕΑΣ ΞΑΝΘΟΣ 


Αριθμ. ΥΠΠΟΑ/ΓΔΟΥ/ 109447/8270 (3) 

Κηδεία του Γ. Πάτσα με δημόσια δαπάνη. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις του άρθρου 1 του ν. 409/1976 «Περί 
καθορισμού κατηγοριών προσώπων δυνάμενων να κη- 
δευθώσι δημοσία δαπάνη» (ΦΕΚ Α' 209), όπως ισχύει. 

2. Τις εξαιρετικές υπηρεσίες που προσέφερε στην 
Τέχνη και τον Πολιτισμό ο Γεώργιος Πάτσας, αποφασί¬ 
ζουμε: 

Να τελεσθεί η κηδεία του δημοσία δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2018 

Οι Υπουργοί 

Οικονομικών Πολιτισμού και Αθλητισμού 

ΕΥΚΛΕΙΔΗΣ ΤΣΑΚΑΛΩΤΟΣ ΛΥΔΙΑ ΚΟΝΙΟΡΔΟΥ 


Αριθμ. 1204 _ (4) 

Τροποποίηση απόφασης ανάθεσης αρμοδιοτή¬ 
των στον Υφυπουργό Μεταναστευτικής Πολιτι¬ 
κής, Ιωάννη Μπαλάφα. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α. του άρθρου 83 παρ. 2 του Συντάγματος, 
β.των άρθρων 41 παρ. 5 και 90 του Κώδικα νομοθεσί¬ 
ας για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98), 
γ. του ν. 4375/2016 «Οργάνωση και λειτουργία Υπη¬ 
ρεσίας Ασύλου, Αρχής Προσφυγών, Υπηρεσίας Υποδο¬ 
χής και Ταυτοποίησης, σύσταση Γενικής Γραμματείας 
Υποδοχής, προσαρμογή της Ελληνικής Νομοθεσίας 
προς τις διατάξεις της Οδηγίας 2013/32/ΕΕ του Ευρω¬ 
παϊκού Κοινοβουλίου και του Συμβουλίου «σχετικά με 
τις κοινές διαδικασίες για τη χορήγηση και ανάκληση 
του καθεστώτος διεθνούς προστασίας (αναδιατύπωση)» 
(Ε180/29.6.2013), διατάξεις για την εργασία δικαιούχων 
διεθνούς προστασίας και άλλες διατάξεις.» (Α' 51), 
δ. του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής, και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

ε. του π.δ. 122/2017 «Οργανισμός του Υπουργείου 
Μεταναστευτικής Πολιτικής» (Α' 149), 

στ. του π.δ. 69/2015 «Διορισμός του Αλεξίου Τσίπρα 
του Παύλου, ως Πρωθυπουργού» (Α' 113), 

ζ. του π.δ. 22/2018 «Διορισμός Υπουργών, Αναπληρω¬ 
τή Υπουργού και Υφυπουργών» (Α' 37), 

η. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Τηναριθμ. 18686/02-06-2017 απόφαση του Πρωθυ¬ 
πουργού και του Υπουργού Μεταναστευτικής Πολιτικής 
«Ανάθεση αρμοδιοτήτων στον Υφυπουργό Μεταναστευ¬ 
τικής Πολιτικής, Ιωάννη Μπαλάφα» (Β' 1998). 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Το άρθρο 1 της αριθμ. 18686/02-06-2017 απόφασης 
του Πρωθυπουργού και του Υπουργού Μεταναστευτικής 
Πολιτικής αντικαθίσταται ως εξής: 

«Στον Υφυπουργό Μεταναστευτικής Πολιτικής, Ιωάννη 
Μπαλάφα, ανατίθεται η άσκηση των ακόλουθων αρμο¬ 
διοτήτων που αφορούν: 

1. Την οργανωτική διάρθρωση και το προσωπικό του 
Υπουργείου, τον διορισμό και την πρόσληψη, την υπηρε¬ 
σιακή κατάσταση και τις υπηρεσιακές μεταβολές αυτού, 
καθώς και την υποβολή των σχετικών ερωτημάτων προς 
το Υπηρεσιακό Συμβούλιο των Υπαλλήλων του Υπουρ¬ 
γείου, οι οποίες ασκούνται από κοινού με τον Υπουργό. 

2. Τα θέματα τήρησης και παρακολούθησης του Μη¬ 
τρώου μη Κυβερνητικών Οργανώσεων. 

3. Τα θέματα αρμοδιότητας των Διευθύνσεων Προϋπο¬ 
λογισμού και Δημοσιονομικών Αναφορών, Οικονομικής 
Διαχείρισης καιΤεχνικής Υποστήριξης και Προμηθειών, 
με το σύνολο των μονάδων που υπάγονται σε αυτές, 
στις οποίες συμπεριλαμβάνονται οι πράξεις διενεργείας 
δαπανών για προμήθειες. 

4. Τα θέματα αρμοδιότητας της Γενικής Διεύθυνσης 
Μεταναστευτικής Πολιτικής με το σύνολο των Διευθύν¬ 
σεων και των Τμημάτων που υπάγονται σε αυτή, εκτός 
από τα θέματα αρμοδιότητας της Διεύθυνσης Προστα¬ 
σίας Αιτούντων Άσυλο που ασκούνται από τον Υπουργό. 
Από την ανωτέρω Γενική Διεύθυνση, τα θέματα αρμοδι¬ 
ότητας της Διεύθυνσης Κοινωνικής Ένταξης ασκούνται 
από κοινού με τον Υπουργό. 

5. Τον σχεδίασμά, ανάπτυξη και εφαρμογή τεχνολο¬ 
γιών πληροφορικής για την υποστήριξη των αναγκών 
του Υπουργείου.». 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2018 

Ο Πρωθυπουργός 

ΑΛΕΞΙΟΣ ΤΣΙΠΡΑΣ 

Ο Υπουργός Μεταναστευτικής Πολιτικής 

ΔΗΜΗΤΡΙΟΣ ΒΙΤΣΑΣ 


Αριθμ. 4011 _ (5) 

Καθιέρωση με αμοιβή υπερωριακής, νυκτερινής 
και εξαιρέσιμων ημερών εργασίας του μόνιμου 
προσωπικού και του προσωπικού ιδιωτικού δι¬ 
καίου του Γενικού Νοσοκομείου Αθηνών «Λαϊκό» 
για το έτος 2018. 

Ο ΔΙΟΙΚΗΤΗΣ ΤΟΥ ΓΕΝΙΚΟΥ 
ΝΟΣΟΚΟΜΕΙΟΥ ΑΘΗΝΩΝ «ΛΑΪΚΟ» 

Έχοντας υπόψη: 

1) Τις διατάξεις του Οργανισμού του Νοσοκομείου 
(ΦΕΚ 698/28-3-13 τ.Β'). 

2) Τις διατάξεις του ν. 3329/2005 όπως τροποποιήθηκε 
από τις διατάξεις του ν. 3527/2007. 

3) Τις διατάξεις του άρθρου 12 του ν.4316/2014, όπως 
αυτές ισχύουν. 

4) Τις διατάξεις του άρθρου 20 του ν. 4354/2015 
(ΦΕΚ 176/Α716-12-2015). 

5) Την αριθμ. Γ4β/Γ.Π.οικ.95854/27-12-2017 (ΦΕΚ 
4863/Β729-12-2017) κοινή υπουργική απόφαση του 
Υπουργού Υγείας και του Αναπληρωτή Υπουργού Υγεί¬ 
ας «Καθιέρωση με αμοιβή υπερωριακής, νυχτερινής και 
εξαιρέσιμων ημερών εργασίας του μονίμου προσωπι¬ 
κού και του προσωπικού με σχέση εργασίας ιδιωτικού 
δικαίου των Νοσοκομείων του Ε.Σ.Υ., ανά Υγειονομική 
Περιφέρεια».ΑΔΑ:ΩΣΘΕ465ΦΥΟ-ΟΩ3. 

6) Την αριθμ. 57760/29-12-2017 απόφαση της Διοική- 
τριας της 1 ης ΥΠ Ε Αττικής «Κατανομή ποσού για αμοιβή 
υπερωριακής, νυχτερινής και εξαιρέσιμων ημερών ερ¬ 
γασίας του μονίμου προσωπικού και του προσωπικού 
με σχέση εργασίας ιδιωτικού δικαίου των Νοσοκομείων 
αρμοδιότητας 1 ης ΥΠΕ Αττικής έτους 2018». 

7) Το γεγονός ότι στην προαναφερόμενη απόφαση 
της 1 ης ΥΠΕ Αττικής εγκρίθηκε για το προσωπικό του 
Νοσοκομείου, υπερωριακή, νυκτερινή και εξαιρέσι¬ 
μων ημερών απασχόληση για τη χρονική περίοδο από 
01 -01-2018 έως 31-12-2018, ποσό 1.190.000,00 €, ο δε 
αριθμός των συμμετεχόντων στις ανωτέρω εργασίες και 
οι ώρες ανά εργαζόμενο στο Νοσοκομείο καθορίζονται 
κάθε μήνα με απόφαση του Διοικητικού Συμβουλίου του 
Νοσοκομείου ή το όργανο Διοίκησης ή το εξουσιοδοτη¬ 
μένο από αυτό όργανο. 

8) Το ότι στην Γ4β/Γ.Π.οικ.95854/27-12-201 7 κοινή 
υπουργική απόφαση του Υπουργείου Υγείας δεν συ- 
μπεριλαμβάνονται οι εφημερίες Ιατρών, Φαρμακοποι¬ 
ών, Βιολόγων. 

9) Το γεγονός ότι το σύνολο του προσωπικού (Διοικη¬ 
τικό - Νοσηλευτικό - Τεχνικό - Υγειονομικό Βοηθητι¬ 
κό - Βοηθητικό - Παραϊατρικό και Προσωπικό Ι.Δ.) που 
εργαζόταν κατά το μήνα Ιανουάριο του έτους 2018 στο 
Νοσοκομείο, ανέρχεται σε οκτακόσιους δεκατέσσερις 
(814) υπαλλήλους. Οι ώρες της υπερωριακής, νυχτερι¬ 
νής, αργιών και εξαιρέσιμων ημερών εργασίας του μο¬ 
νίμου προσωπικού και του προσωπικού με σχέση ερ¬ 
γασίας ιδιωτικού δικαίου ανέρχονται κατά προσέγγιση 
στις πεντακόσιες χιλιάδες (500.000) ώρες, οι οποίες θα 
κατανέμονται βάσει των πραγματικών αναγκών και μετά 
από απόφαση του Διοικητικού Συμβουλίου του Νοσο¬ 
κομείου κατά μήνα. 

10) Το από 13-02-2017 έγγραφο του Προϊσταμένου 
τμ. Οικονομικού και της Μισθοδοσίας σχετικά με την 
κατανομή ανά ΚΑΕ του ποσού των 1.190.000,00 € για 
την αποζημίωση υπερωριακής, νυχτερινής, αργιών και 
εξαιρέσιμων ημερών εργασίας μονίμου προσωπικού και 
προσωπικού με σχέση εργασίας ιδιωτικού δικαίου ανά 
εξάμηνο (2018) έχει ως εξής: 

ΚΑΕ.0261: 294.000,00 €, ΚΑΕ.0263: 249.000,00 €, 
ΚΑΕ.0561: 7.000,00 €, 

ΚΑΕ.0562: 7.000,00 €, ΚΑΕ.0565 8.000,00 €, ΚΑΕ.0566: 
30.000,00 €. 

Ήτοι συνολικό ποσό: 595.000,00 €. 

11) Την αριθμ. 9/07-03-2018 (Θέμα 2ο) απόφαση του 
Δ.Σ. του Νοσοκομείου, αποφασίζουμε: 

Καθιερώνουμε με αμοιβή υπερωριακή, νυκτερινή και 
εξαιρέσιμων ημερών εργασία όλου του μόνιμου προσω¬ 
πικού και του προσωπικού με σχέση εργασίας ιδιωτικού 


δικαίου για το χρονικό διάστημα από 01-01-2018 έως 
31-12-2018 του Νοσοκομείου. 

Οι ώρες κατά προσέγγιση ανέρχονται στις πεντακόσιες 
χιλιάδες. (500.000). 

Το ποσό των 1.190.000,00 ευρώ επιμερίζεται σε δύο 
εξάμηνα (595.000,00 ευρώ ανά εξάμηνο) και ανά ΚΑΕ 
ως εξής: 

ΚΑΕ.0261: 294.000,00 €, ΚΑΕ.0263: 249.000,00 €, 
ΚΑΕ.0561: 7.000,00€, 

ΚΑΕ.0562:7.000,00 €, ΚΑΕ.0565:8.000,00€, ΚΑΕ.0566: 
30.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2018 

Ο Διοικητής 

ΗΡΑΚΛΗΣ ΧΑΡΜΑΝΙΔΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 

2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9 1, 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65Κ.6ί@6ί·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθδιπ35ΐθΐ'.θΙ@θ1.9 | ' 

Παραλαβής Δημ.Ύλης: (Ισόγειο, τηλ. 210 5279167,210 5279139) πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ππη3ΐ€·3@βΐ·9 ι ' 





















